Zuzana Čaputová

Zuzana Čaputová (sünninimi Strapáková; sündinud 21. juunil 1973 Bratislavas) on Slovakkia advokaat, poliitik ja aktivist, kes oli aastatel 2019–2024 Slovakkia president.

 Elulugu 
Ta õppis aastatel 1991–1996 Bratislava Komenský ülikooli õigusteaduskonnas ja lõpetas selle magistrikraadiga.

Seejärel töötas ta Pezinoki (asub Pezinoki ringkonnas Bratislava maakonnas) linnavalitsuse kantseleis, tõustes asjaajajast kantselei asejuhatajaks. 

 Ühiskondlik tegevus 
Ta töötas ka kodanikuühenduses VIA IURIS.

Viimase kaudu osales ta võitluses Pezinoki uue prügila vastu ning korraldas rohujuuretasandi kampaania, kaasates kunstnikke, ettevõtjaid, veinitootjaid, üliõpilasi, usujuhte ja teisi kodanikke, kelle abil koguti petitsioonile Euroopa Parlamendi jaoks 8000 allkirja. Kampaania tulemusel otsustas Slovakkia Riigikohus 2013. aastal, et uus prügila on ebaseaduslik, ja tühistas ehitusloa. Lisaks saavutas Čaputová ka vana prügila sulgemise.

Ta aitas tuua kümneid tuhandeid inimesi tänavale protestima valitsuse vastu pärast seda, kui uuriv ajakirjanik Ján Kuciak ja tema kihlatu 2018. aasta veebruaris mõrvati."Slovakkia sai endale esimese naispresidendi". Postimees, 31. märts 201921 February 2019, By Rob Cameron, Jan Kuciak: Murdered Slovakia journalist remembered, bbc.com

Ta kuulub liberaalsesse erakonda Progressiivne Slovakkia. 

 Slovakkia Vabariigi president 
Ta sai 2019. aasta Slovakkia presidendivalimiste 16. märtsil toimunud esimeses voorus 40,53% häältest ja 30. märtsil toimunud teises voorus 58,4% häältest ning sai seega Slovakkia ajaloo esimeseks naispresidendiks.  

Ta oli alates 15. juunist 2019 kuni 15. juunini 2024 ka Slovakkia president.31.03.2019, 09:32, Andrej Kiska zagratuloval Zuzane Čaputovej k zvoleniu za prezidentku, prezident.sk Tema järel sai presidendiks Peter Pellegrini.

Isiklikku
Ta on lahutatud ja on kahe tütre ema.

 Tunnustus 
 2019 Euroopa poliitilise kultuuri auhind 

Viited

Välislingid

Zuzana Čaputová koduleht (slovaki keeles)
"Slovakkia sai endale esimese naispresidendi". Postimees, 31. märts 2019

Kategooria:Slovakkia presidendid
Kategooria:Slovakkia poliitikud
Kategooria:Slovakkia juristid
Kategooria:Sündinud 1973